Bases del Concurs del XXVI de Betlems Vila d´Alcàsser.
Vie, 12/11/2021 - 09:15

La Regidoria de Cultura convoca el XXVI CONCURS DE BETLEMS VILA D'ALCÀSSER  amb l’objectiu de fomentar i mantindre vives les tradicions nadalenques.  Poden participar les persones residents al municipi, així com associacions, entitats ciutadanes, col·legis i  comerços. EL TERMINI D’INSCRIPCIÓ finalitza el divendres 10 de desembre de 2021 a les 14:00 hores a les Oficines Municipals.

\* BASES DEL XXVI CONCURS DE BETLEMS VILA D’ALCÀSSER

OBJECTE

L’Ajuntament d’Alcàsser convoca el “XXVI Concurs de Betlems” amb l’objectiu de fomentar i mantindre tradicions nadalenques.

PARTICIPANTS

Poden participar les persones residents al municipi, així com les associacions, les entitats ciutadanes, els col·legis i els comerços.

TERMINI D’INSCRIPCIÓ

Fins el divendres 10 de desembre de 2021a les 14:00 hores a les Oficines Municipals.

CARACTERÍSTIQUES / CATEGORIES

Queda a lliure disposició de l'autor/a el material a utilitzar, així com la utilització d'elements vegetals, figures articulades, efectes especials, música ambient i qualsevol altre tipus de complement.

Hi haurà 3 categories, agrupades segons la seua superfície:

CATEGORIA ESPECIAL: A partir de 4 metres quadrats

CATEGORIA 1a: Fins a 4 metres quadrats

CATEGORIA INFANTIL: Betlems dels centres educatius i altres entitats realitzats per xiquets i xiquetes.

JURAT

El jurat estarà format per 5 membres que vetllaran per garantir la imparcialitat del concurs:

Una persona representant de l’Associació de Veïns.

Dos persones artistes plàstics o artesans d’Alcàsser.

Dos persones amb coneixements de Teologia.

El/la representant de l’àrea de Cultura que actuarà en qualitat de secretari/a.

El jurat es reserva la facultat d'interpretar les presents bases o resoldre qualsevol imprevist. La decisió del jurat és inapel·lable, i es podrà declarar desert algun dels premis previstos, per falta de qualitat en el treball, o per no ajustar-se a aquestes bases.

Es valorarà el treball manual realitzat, i l'originalitat del muntatge (materials, presentació artística, il·luminació, pintura, ubicació dels elements, paisatge...), la creació artística, originalitat, enginy, esforç i laboriositat.

PREMIS

CATEGORIA ESPECIAL:

1r premi .............................................................Targeta regal de 200 € per comprar al comerç local

FINALISTA ........................................................Targeta regal de 100 € per comprar al comerç local

CATEGORIA 1a:

1r premi ..............................................................Targeta regal de 150 € per comprar al comerç local

FINALISTA ..............................................................Targeta regal de 75 € per comprar al comerç local

CATEGORIA INFANTIL:

1r premi ...............................................................Targeta regal de 100 € per comprar al comerç local

FINALISTA ..........................................................Targeta regal de 75 € per comprar al comerç local

VISITA DEL JURAT

El dissabte 18 de desembre a partir de les 10:00 hores.

Eixida del jurat des de la plaça del Castell, per l’itinerari que es determine.

RESOLUCIÓ DEL JURAT

El lliurament dels premis serà el dia 26 de desembre de 2021 al Centre Cultural a les 13:00 h.

La participació en aquest concurs suposa el coneixement i l'acceptació de les bases que el regulen.